Le Français (pistolenn)

KinnigBro orinDoarePistolenn damaotomatek, daou-ober nemetkenMont en-droTennata dre argilMunisionoù6,35 mm Browning7,65 mm Browning9 mm Browning Long.22 Long RifleProduerManufranceMare produiñ1913 - 1969Mare servijDibenn ar bloavezhioù 1910 - deroù ar bloavezhioù 1960 (polisoù zo e Bro-C'hall)Perzhioù teknikel(stumm kentañ)Mas (hep kartouchenn)0,300 kgHirder111 mmHirder ar c'hanol60 mmEndalc'hKarger fiñv 7 kartouchennLezennRummad e Bro-C'hallB
Le Français zo ur rummad pistolennoù damaotomatek bihan ijinet gant Étienne Mimard POPENKER Maxim, Le Francais, Modern Firearms (lennet d'an 19/02/2026), ha produet gant an embregerezh gall Manufrance etre 1913 ha 1969. Savet e oant bet evit bezañ gwerzhet d'ar siviled da gentañ, met lod a voe implijet gant poliserien c'hall betek ar bloavezhioù 1960. E-pad an Eil Brezel-bed e voe arm-dorn un nebeud ofiserien c'hall, ha priziet e voe gant rezistanted ar vro abalamour d'he ment bihan.

An arm daou-ober nemetken kentañ en istor e voe, dezhi ur mont en-dro : gwintañ a ra e ganol pa vez tennet e garger. Dre se e c'haller gwelet aes hag-eñ ez eus ur gartouchenn er gambr pe get. Abalamour d'he flatinenn daou-ober nemetken e ranker pouezañ kreñv war an draen evit tennañ. An elfennoù-mañ a oa arguzennoù surentez hervez Manufrance.

 Adstummoù 

 Stumm godell 
Ar stumm kentañ, bet lesanvet Modèle de poche goude donedigezh ar stummoù all, a oa kambret e 6,35 mm Browning. Breouet e voe d'ar 6 a viz Eost 1913 ha kinniget adalek 1914 e katalog Manufrance. Skañv-tre e oa (300 g), berr (111 mm en holl) ha pourveziet gant ur c'harger 7 kartouchenn Le Français Modèle de poche, Arme et Passion (lennet d'an 19/02/2026).

 Stumm Policeman 
Kambret e oa e 6,35 mm Browning ivez, gant ur c'hanol un tamm hiroc'h (85 mm) Le Français Type Policeman, Arme et Passion (lennet d'an 19/02/2026). Evel ar stumm kentañ e voe implijet gant polisoù-kêr e Bro-C'hall betek deroù ar bloavezhioù 1960 BERLIÈRE Jean-Marc, Polices : armes de service. Quelques repères historiques, Cahiers de la Sécurité et de la Justice n°51, IHEMI, miz Even 2021.

 Le Français-Champion 
Stumm e 6,35 mm Browning produet etre 1929 ha 1934 evit ar sportoù tennañ. Ur vizerez reoliek a oa dezhi. Ur c'hanol e .22 Long Rifle a c'halle bezañ savet warni ivez.

 Type Armée 
Pistolenn e 9 mm Browning Long, hiroc'h he c'hanol (128 mm). War-dro 4.900 skouerenn a voe produet etre 1928 ha 1939. Daou stumm a zo bet : an hini kentañ e 1928 (1,14 kg karget), aes da anavezout abalamour d'e ganol flour en diavaez, hag unan all e 1931, skañvoc'h (1 kg karget), dezhañ ur c'hanol rizennet en diavaez. Amprouet e voe etre 1928 ha 1939 gant an arme c'hall, met ne voe ket dibabet abalamour d'he c'halibr ral Le Pistolet automatique de 9 mm LE FRANCAIS type ARMEE, Armement Réglementaire Français (lennet d'an 19/02/2026), d'he fezhioù bresk ha da zarvoudoù tennañ e-pad an amprouennoù. Ofiserien c'hall a implijas anezhi e-pad an Eil Brezel-bed memestra Le Français Type Armée, Arme et Passion (lennet d'an 19/02/2026).

 Stumm e 7,65 mm 
10.000 skouerenn eus ur stumm kambret e 7,65 × 17 mm Browning a voe produet etre 1950 ha 1969. Kargerioù 8 tenn o doa Le Français en 7,65 mm Browning, Arme et Passion (lennet d'an 19/02/2026).

 Levrlennadur 
  Le pistolet Le Français «Type Armée» Modèle de luxe, Gazette des Armes n°303, miz Here 1999

Daveennoù

Rummad:Pistolennoù
Rummad:Armoù Bro-C'hall
Rummad:Armoù an Eil Brezel-bed